{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":25,"n_cols":6,"rows_kept":25,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Nacrt prijedloga zakona o izmjenama i dopunama Zakona o osiguranju"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Ksenija Sanjković","NACRT PRIJEDLOGA ZAKONA O IZMJENAMA I DOPUNAMA ZAKONA O OSIGURANJU","Komentar podnosim u ime Hrvatskog aktuarskog društva iz Zagreba, Martićeva 71.\n\nU prijedlogu Zakona o izmjenama i dopunama Zakona o osiguranju Hrvatsko aktuarsko društvo predlaže da se nadodaju članci kako slijedi kojima bi se iz Zakona o osiguranju izmijenile odredbe koje reguliraju obvezu oblikovanja pričuve za kolebanje šteta kako slijedi:\nU članku 173. stavku 2. točka 6. se briše. Dosadašnja točka 7. postaje točka 6. Stavak 3. mijenja se i glasi:\n„(3) Društvo za osiguranje osim tehničkih pričuva navedenih u stavku 2. ovoga članka, može oblikovati i tehničke pričuve za kolebanje šteta u onim vrstama osiguranja za koje se na temelju statističkih podataka mogu očekivati značajnija odstupanja godišnje kvote šteta.“\n \nObrazloženje: \nPrema Zakonu o osiguranju Poglavlje I. Tehničke pričuve prema računovodstvenim propisima, člankom 173. propisuje se pod točkom 5. oblikovanje pričuve za kolebanje šteta za koje je izračun detaljno propisan Pravilnikom o minimalnim standardima, načinu obračuna i mjerilima za izračun tehničkih pričuva prema računovodstvenim standardima. \nPrema zadnjim dostupnim podacima tržišta u RH za 2016. godinu pričuve za kolebanje šteta iznosile su 11.379.959 kn odnosno u ukupnim tehničkim  pričuvama neživota u 2016. godini bile su zastupljene tek sa 0,13% iznosa.\nMeđunarodni standard financijskog izvještavanja 4 (u nastavku MSFI)\n(a) zabranjuje rezerve za moguće štete pokrivene ugovorima koji ne postoje na datum izvještavanja (poput rezervi za katastrofalne štete i rezervi za kolebanje šteta),\n(b) zahtijeva test adekvatnosti priznate obveze iz osiguranja i test umanjenja za imovinu iz reosiguranja.\nIz navedenog slijedi neusklađenost Zakona o osiguranju i Međunarodnog standarda financijskog izvještavanja.\nZbog toga Hrvatsko aktuarsko društvo predlaže ukidanje obveze formiranja pričuva za kolebanje šteta."]
[2,"Raiffeisen mirovinsko osiguravajuće društvo d.d.","III. OCJENA I IZVOR SREDSTAVA POTREBNIH ZA PROVEDBU ZAKONA,\nČlanak 4.","Raiffeisen mirovinsko osiguravajuće društvo d.d. (dalje: Društvo) obavlja djelatnost isplata mirovina iz obveznog i dobrovoljnog mirovinskog osiguranja na temelju individualne kapitalizirane štednje, u skladu sa Zakonom o mirovinskim osiguravajućim društvima (NN 22/14 i 29/18, dalje u tekstu: Zakon).\n\nDruštvo je osnovano prije 16 godina i uspješno obavlja svoju djelatnost. Do sada je ugovorilo više od 25.000 mirovina. Ispunjeni su svi regulatorni i organizacijsko-tehnički zahtjevi kao i kapitalni zahtjevi, Društvo posluje s dobiti, garantira ugovorene iznose mirovina i isplaćuje višak korisnicima mirovina ostvaren ulaganjima sredstava pričuve za mirovine. \n\nU cijelom proteklom razdoblju mogao je svaki potencijalni investitor pokrenuti postupak osnivanja mirovinskog osiguravajućeg društva, pa isto vrijedi i za osiguratelje koji se žele baviti ovom djelatnošću. Osiguratelji vrlo dobro znaju da je još 1996. godine iz Zakona o osiguranju isključena mogućnost obavljanja djelatnosti mirovinskog osiguranja kako bi se kroz zasebni zakon o mirovinskim osiguravajućim društvima, kao i kroz zasebno obavljanje ove djelatnosti i zaseban nadzor nad istom, što bolje i kvalitetnije zaštitili korisnici mirovina. \n\nMirovinsko osiguravajuće društvo ne smije se baviti ni jednom drugom vrstom osiguranja te smatramo da je i dalje adekvatno zakonsko rješenje po kojem se osiguratelji koji se bave drugim vrstama osiguranja ne smiju baviti mirovinskim osiguranjem."]
[3,"CROATIA osiguranje d.d.","III. OCJENA I IZVOR SREDSTAVA POTREBNIH ZA PROVEDBU ZAKONA,\nČlanak 4.","2.) Obavljanje poslova isplate mirovina iz drugog obveznog i trećeg dobrovoljnog stupa\nZakonom o osiguranju, čl. 7. st. 3. određeno je da društva za osiguranje mogu obavljati poslove životnog osiguranja u vrsti rentnog osiguranja. Rentno osiguranje je osiguranje periodičnih isplata tijekom određenog razdoblja ili doživotno. Društvima za osiguranje koja obavljaju poslove životnog osiguranja trebalo bi se dopustiti mogućnost obavljanja i poslova koje sada obavljaju mirovinska osiguravajuća društva, tj. isplate mirovina iz 2. obveznog i 3. dobrovoljnog stupa s obzirom da su takve isplate u osnovi životno odnosno rentno osiguranje. \nRegulatorni i organizacijsko-tehnički zahtjevi za mirovinska osiguravajuća društva, koja mogu obavljati isplatu mirovine iz 2. obveznog i 3. dobrovoljnog stupa, izrazito zahtjevni.  Ujedno, i kapitalni zahtjevi su visoki, posebno u prvim godinama većih uplata iz 2. stupa. Za svaku milijardu kuna tehničkih pričuva određeno je da kapital mora biti 40 milijuna kuna. \n\nOsiguratelji koji posluju na domaćem tržištu i nude životna odnosno rentna osiguranja su tehnološki i organizacijski opremljeni za poslove  isplate mirovina. Zapošljavaju adekvatne kadrove s potrebnim stručnim znanjima i iskustvom potrebnim za isplate mirovina, kao što su aktuari, risk manageri i ostalo educirano osoblje  u osigurateljnoj industriji, jer osiguravatelji posjeduju već razvijene tehnološke procese, procedure i programska rješenja za isplate renti odnosno mirovina. S tim u vezi,  u tehnološkom i organizacijskom smislu za osiguratelje je proširenje djelatnosti na djelatnost isplate mirovina pogodnost koja donosi nove poslovne prilike u daljnjem razvoju osiguratelja.\nRadi navedenog potrebno je omogućiti obavljanje djelatnosti isplate mirovina iz 2. obveznog i 3. dobrovoljnog stupa i društvima za osiguranje koja imaju dozvolu za obavljanje djelatnosti životnog osiguranja jer su organizacijski, tehnički i kapitalno adekvatni za isplatu mirovina. \nProširenjem djelatnosti osiguratelja na djelatnost isplate mirovina zasigurno bi se na tržištu pojavilo više društava koja bi nudila mirovinske programe isplate te bi na taj način i potrošači bili u povoljnijem položaju, tj. omogućilo bi se istim izbor kod kojeg društva žele koristiti isplatu mirovina, a konkurencija među pružateljima usluga dovela bi do povoljnijih uvjeta i iznosa mirovina za korisnike sustava.\nRadi navedenog predlaže se  u čl. 20. važećeg Zakona o osiguranju iza st.7. dodati st. 8. koji bi glasio: „ Iznimno od stavka 1. ovog članka, društvo za osiguranje koje obavlja poslove životnih osiguranja može obavljati i poslove isplate mirovina u okviru drugog obveznog i trećeg dobrovoljnog mirovinskog stupa sukladno propisima koji uređuju poslovanje mirovinskih osiguravajućih društava i ukoliko je dobilo odobrenje Agencije sukladno propisima koji uređuju poslovanje mirovinskih osiguravajućih društava“.\nDetaljna regulativa u svezi obavljanja djelatnosti isplate 2. obveznog stupa i 3.  dobrovoljnog stupa mirovinskog osiguranja i nadalje bi bila u Zakonu o mirovinskim osiguravajućim društvima, te je prijedlog da se i navedeni Zakon mijenja na način da se u istom navede da poslove isplate mirovina mogu obavljati i osiguravajuća društva koja imaju odobrenje za obavljanje poslova životnog osiguranja, tj. da se u  čl. 9. st. 2. doda točka 4. koja bi glasila: „osiguravajuće društvo koje obavlja poslove životnih osiguranja sukladno propisima kojima se uređuje obavljanje poslova osiguranja i dobilo je odobrenje Agencije za obavljanje djelatnosti isplate mirovina.“"]
[4,"HGK","III. OCJENA I IZVOR SREDSTAVA POTREBNIH ZA PROVEDBU ZAKONA,\nČlanak 7.","Udruženje osiguravatelja HGK predlaže urediti izričaj u članku 7. kojim se mijenjaju odredbe članka 36. u stavcima 12. i 17. Zakona o osiguranju, jer su ove odredbe gramatički netočne i logički nejasne."]
[5,"HGK","III. OCJENA I IZVOR SREDSTAVA POTREBNIH ZA PROVEDBU ZAKONA,\nČlanak 8.","Udruženje osiguravatelja HGK  predlaže urediti izričaj u članku 8. u odredbi kojom se mijenja članak 37. stavak 1. točka 3. jer je odredba gramatički netočna."]
[6,"HGK","III. OCJENA I IZVOR SREDSTAVA POTREBNIH ZA PROVEDBU ZAKONA,\nČlanak 13.","Udruženje osiguravatelja HGK  predlaže urediti izričaj u članku 13. kojim se mijenja članak 42. stavak 1. Predlaže se brisati riječ „ako“ iza riječi „stjecanje kvalificiranog udjela“, odnosno brisati riječ „ako“ u točkama 1.,3. i 4."]
[7,"HGK","III. OCJENA I IZVOR SREDSTAVA POTREBNIH ZA PROVEDBU ZAKONA,\nČlanak 17.","Udruženje osiguravatelja HGK  predlaže urediti izričaj u članku 17. NPZ  kojim se mijenja članak 51. Zakona o osiguranju. Predlaže se u stavku 6. riječ “osiguran“ zamijeniti rječju „osiguranje“."]
[8,"HGK","III. OCJENA I IZVOR SREDSTAVA POTREBNIH ZA PROVEDBU ZAKONA,\nČlanak 44.","U odnosu na članak 44. NPZ kojom se mijenja članak 199. Zakona o osiguranju, Udruženje osiguravatelja HGK predlaže dodatno urediti odredbu stavka 8., jer s obzirom na izričaj ove odredbe nije potpuno jasno čije revizorsko izvješće Agencija neće prihvaćati: izvješće revizorskog društva čija je ocjena odbačena ili drugog revizorskog društva koje je u tom slučaju pozvano da dade ocjenu. na način da se isto precizira)"]
[9,"CROATIA osiguranje d.d.","III. OCJENA I IZVOR SREDSTAVA POTREBNIH ZA PROVEDBU ZAKONA,\nČlanak 73.","3.) Dostavljanje informacija ugovarateljima osiguranja objavom na web stranici osiguratelja\nZakonom o osiguranju, čl. 380. određeno je da je društvo za osiguranje dužno prije sklapanja ugovora predati ugovaratelju osiguranja ili mu dostaviti poštom ili elektroničkim poštom pisanu obavijest koja sadržava točno određene podatke, te je dužno i za vrijeme trajanja ugovora istog obavijestiti o promjeni određenih podataka.\nKako je jedan od podataka koji se dostavlja u obavijesti, naziv tvrtke i sjedište društva za osiguranje, a s obzirom na nerazmjernost troškova za osiguratelja i koristi za ugovaratelja osiguranja u svezi promjene navedenih podataka – prijedlog je omogućiti osigurateljima objavu promjene tvrtke i sjedišta na web stranicama osiguratelja.\nU odnosu na druge podatke iz čl. 380., prijedlog je omogućiti dostavu istih na jednak način na koji će se omogućiti dostava dokumentacije koja će se morati uručiti temeljem novog   Zakona o osiguranju. \nDirektivom IDD i prijedlogom novog Zakona o osiguranju predviđena je mogućnost, ali pod točno određenim uvjetima, dostavljanje informacije o distributerima osiguranja putem interneta (ime, prezime, daje li ili ne daje savjete…), a navedena mogućnost nije predviđena u odnosu na informacije koje se dostavljaju prije sklapanja ugovora o osiguranju (čl. 380. Zakona o osiguranju) i za vrijeme trajanja ugovora o osiguranju (čl. 381. Zakona o osiguranju). Zbog nedosljednosti u načinu dostave predugovornih dokumenata ugovarateljima osiguranja otežava se poslovanje distributera osiguranja jer moraju različite zakonske načine prilagođavati svojim poslovnim procesima.\n\nStoga se predlaže  u čl. 381. važećeg Zakona o osiguranju u st. 1. iza riječi „ Zakona“ dodati sljedeće: „osim podatka iz čl.380.st.1. točka 1. koji se može objaviti na web stranici društva za osiguranje.“\nPredlaže se  u čl. 436. prijedloga novog  Zakona o osiguranju u st. 1., 2., 3., 4. i 5. iza riječi „člancima“ dodati sljedeće „380. i 381.“"]
[10,"HP-Hrvatska pošta d.d.","III. OCJENA I IZVOR SREDSTAVA POTREBNIH ZA PROVEDBU ZAKONA,\nČlanak 81.","Člankom 399. st. 1. sada važećeg Zakona o osiguranju (NN 30/15) definirano je zastupanje u osiguranju kao djelatnost (…) u ime i za račun jednog ili više društava za osiguranje za proizvode osiguranja koji međusobno ne konkuriraju. Stavkom 2. istog članka propisano je da pravne osobe, među kojima HP-Hrvatska pošta d.d. (dalje: HP) mogu zastupati više društava za osiguranje i za proizvode osiguranja koji su međusobno konkurentni, na temelju pisane suglasnosti zastupanog društva za osiguranje.\n\nU sada predloženom tekstu čl. 399. st. 1. toč., definirana je „distribucija osiguranja“, koja, kako proizlazi, ima  šire značenje od pojma zastupanja u osiguranju, pa je stoga postupanje „u ime i za račun (…)“, te pitanje mogućnosti „zastupanja“ više društava za osiguranje izostavljeno iz tog dijela teksta. \n\nPitanja ovlasti osoba među kojima je HP prema prijedlogu prebačeno je u čl. 407., no kako se tamo spominje ovlast obavljanja poslova „…isključivo u ime i za račun društva (u jednini – opaska HPa) za osiguranje…“ proizlazi da više neće uopće biti moguće obavljanje poslova u ime i za  račun više društava za osiguranje, bez obzira odnose li se na proizvode koji jesu ili nisu  međusobno konkurentni, pa čak niti u slučaju suglasnosti društva u čije ime i za čiji račun se poslovi obavljaju. Na takav zaključak posredno upućuje prijedlog teksta članka 83. (kojim se mijenja članak 401. Zakona o osiguranju), jer prema predloženom tekstu čl. 401. st. 3. toč. 3. samo posrednici iz čl. 402. st. 1. toč. 1. – 6. (među kojima nije HP) mogli bi: „ …surađivati s drugim osobama ovlaštenim za obavljanje poslova distribucije osiguranja u obavljanju poslova distribucije osiguranja uz prethodnu suglasnost distributera osiguranja čiji proizvod distribuira.“ Nasuprot tome, osobe iz čl. 402. st. 1. toč. 7. – 10. (kreditne institucije, investicijska društva, HP, FINA), kako se čini, ne bi mogle surađivati s drugim osobama ovlaštenim za obavljanje poslova distribucije osiguranja niti sa niti bez suglasnosti.\n\nDakle, pod uvjetom da su gore spomenuta tumačenja pravilna, a imajući u vidu da je prema sada važećem tekstu čl. 399. HP-u i drugim osobama navedenima u stavku 2. tog članka izrijekom moguće (uz uvjet suglasnosti) zastupati više društava za osiguranje za proizvode koji međusobno konkuriraju, promjena zakona kako je sada predložena dovela bi do (neopravdano) štetnih posljedica za svaku od pravnih osoba koja je, rukovodeći se zakonskim tekstom, pribavila propisane suglasnosti i stupila u ugovorne odnose sa više društava za osiguranje, jer proizlazi da bi nakon stupanja na snagu relevantnih odredaba predloženog teksta moralo prestati postupanje u ime drugih društava, osim jednog od njih (a pitanje je i koje bi to društvo imalo biti).\n\nPredlaže se da predloženi tekst bude promijenjen na način da se, kao i prema dosadašnjem tekstu, omogući da HP i druge osobe navedene u čl. 399. st. 2. sada važećeg Zakona o osiguranju (NN 30/15) mogu zastupati više društava za osiguranje. Povrh toga, HP smatra da bi valjalo u tekstu izostaviti obvezu pribavljanja suglasnosti društva u čije ime i za čiji račun se obavljaju poslovi, tako da bude moguće i bez takve suglasnosti obavljati poslove u ime i za račun više društava za osiguranje. To svakako ne bi bilo u protivnosti s interesima ugovaratelja osiguranja i osiguranika, kojima bi bilo pruženo više opcija na izbor."]
[11,"HGK","III. OCJENA I IZVOR SREDSTAVA POTREBNIH ZA PROVEDBU ZAKONA,\nČlanak 84.","U odnosu na članak 84. NPZ Udruženje leasing društava HGK predlaže u izmijenjenom članku 402. stavak 1.  dopuniti novom točkom 11. koja glasi:\n„11. leasing društvo koje u ime i za račun društva za osiguranje ili po nalogu stranke obavlja poslove distribucije osiguranja i osnovano je u skladu sa zakonom kojim se uređuje osnivanje leasing društava“.\n\nObrazloženje: \n\nUdruženje leasing društava HGK pokrenulo je inicijativu za izmjene Zakona o leasingu, u kojoj, uz ostalo, predlaže proširenje djelatnosti leasing društava. Udruženje smatra da je potrebno omogućiti leasing društvima, čija je djelatnost usko vezana za djelatnost osiguranja, obavljanje poslova zastupanja u osiguranju na način koji je to omogućeno drugim institucijama na financijskom tržištu, kao što su kreditne institucije, investicijska društva, Financijska agencija i HP-Hrvatska pošta d.d.\n\nSukladno predloženoj dopuni djelatnosti u Zakonu o leasingu, čije se izmjene očekuju tijekom 2018. godine, predlaže se nadopuniti odredbe Zakona o osiguranju koje definiraju tko može obavljati djelatnosti zastupanja u osiguranju, posebne odredbe o ostalim pravnim osobama koje imaju odobrenje za obavljanje poslova distribucije osiguranja odnosno poslova distribucije reosiguranja, odredbe o upisu u registar te odredbe u vezi sa statističkim izvještajima koji se dostavljaju Agenciji."]
[12,"HGK","III. OCJENA I IZVOR SREDSTAVA POTREBNIH ZA PROVEDBU ZAKONA,\nČlanak 89.","U odnosu na članak 89. NPZ Udruženje leasing društava HGK predlaže u izmijenjenom članku 407. naslov iznad članka izmijeniti tako da glasi:\n„Posebne odredbe za kreditne institucije, investicijska društva, leasing društva, HP – Hrvatsku poštu d.d. i FINA- Financijsku agenciju“.  \n\nU istom članku predlaže se izmijeniti stavak 1.  tako da glasi:\n„(1) Kreditne institucije, investicijska društva, leasing društva, HP – Hrvatska pošta d.d. i FINA – Financijska agencija ovlaštene su obavljati poslove distribucije osiguranja na temelju dozvole za obavljanje poslova distribucije osiguranja isključivo u ime i za račun društva za osiguranje ili distribuciju osiguranja isključivo po nalogu stranke u skladu s odredbama ovoga Zakona.“.\n\nObrazloženje: \n\nUdruženje leasing društava HGK pokrenulo je inicijativu za izmjene Zakona o leasingu, u kojoj, uz ostalo, predlaže proširenje djelatnosti leasing društava. Udruženje smatra da je potrebno omogućiti leasing društvima, čija je djelatnost usko vezana za djelatnost osiguranja, obavljanje poslova zastupanja u osiguranju na način koji je to omogućeno drugim institucijama na financijskom tržištu, kao što su kreditne institucije, investicijska društva, Financijska agencija i HP-Hrvatska pošta d.d.\n\nSukladno predloženoj dopuni djelatnosti u Zakonu o leasingu, čije se izmjene očekuju tijekom 2018. godine, predlaže se nadopuniti odredbe Zakona o osiguranju koje definiraju tko može obavljati djelatnosti zastupanja u osiguranju, posebne odredbe o ostalim pravnim osobama koje imaju odobrenje za obavljanje poslova distribucije osiguranja odnosno poslova distribucije reosiguranja, odredbe o upisu u registar te odredbe u vezi sa statističkim izvještajima koji se dostavljaju Agenciji."]
[13,"IVA BARNJAK","III. OCJENA I IZVOR SREDSTAVA POTREBNIH ZA PROVEDBU ZAKONA,\nČlanak 89.","Navedeni prijedlog Croatia osiguranja d.d. u suprotnosti je upravo s onim na što se poziva u komentaru i prijedlogu, a to je jednakost svih sudionika u distribuciji osiguranja.\nIzmjenama Poglavlja II Zakona o osiguranju u hrvatsko zakonodavstvo se prenosi Direktiva EU o distribuciji osiguranja čije je osnovno načelo i namjera zaštite potrošača izjednačavanje svih sudionika u distribuciji osiguranja kako nominalno nazivom - distributeri osiguranja, tako i kroz propisivanje obveza i zahtjeva koje se odnose na sve jednako i koje su svi distributeri osiguranja dužni jednako ispunjavati. Ovakav pravni standard obvezan je za sve članice EU. Izdvajanje banke kao jednog distribucijskog kanala i postavljanje banci strožih uvjeta u suprotnosti je s IDD pa je ovakva definicija u suprotnosti s cjelokupnom pravnom stečevinom EU. Prijedlog je protivan i samom Ustavu RH kojim se jamči tržišna sloboda svih sudionika odnosno sloboda u izboru poslovnih partnera kao i sloboda samostalnog definiranja poslovnog odnosa.\nPostavljanje ovakvog strožeg zahtjeva pred banke, u članku 407. Zakona o osiguranju je nezakonito, neustavno i u cijelosti protivno IDD, jer se ovim prijedlogom takvi zahtjevi ne traže od FINA-e, Hrvatske pošte niti investicijskih društava za koje se posebni uvjeti propisuju ovim člankom."]
[14,"CROATIA osiguranje d.d.","III. OCJENA I IZVOR SREDSTAVA POTREBNIH ZA PROVEDBU ZAKONA,\nČlanak 89.","1.) Ukidanje ekskluziviteta u odnosu na banke koje obavljaju poslove distribucije u osiguranju\nNavedeni prijedlog je od posebne važnost za zaštitu tržišta osiguranja u Republici Hrvatskoj, i to kako za zaštitu pravnih i fizičkih osoba koje kao svoju osnovnu djelatnost obavljaju poslove zastupanja u osiguranju, tako i za zaštitu prava potrošača u izboru osiguratelja s kojima žele stupiti u ugovorni odnos radi zaštite svojih imovinskih interesa.\nDirektiva o distribuciji osiguranja koje se prenosi u hrvatsko zakonodavstvo, a kojoj je osnovni cilj zaštita potrošača, u svojoj preambuli kao jedno od osnovnih načela navodi da bi potrošači trebali imati jednaku razinu zaštite, bez obzira na razlike između distribucijskih kanala, te da postoji potreba za promicanjem ravnopravnosti i tržišnog natjecanja pod jednakim uvjetima između svih posrednika, i to neovisno o tome jesu li povezani s društvom za osiguranje ili ne. \nUjedno, temeljem Direktive o nepoštenoj poslovnoj praksi 2005/29/EZ određeno je da poslovna praksa ne smije biti zavaravajuća, a zavaravajućom poslovnom praksom smatra se praksa pri kojoj se zavaravanjem sprječava potrošača da izvrši izbor temeljen na informacijama, odnosno učinkoviti izbor te se ista ne može ostvarivati kroz zavaravajuće postupke i zavaravajuća izostavljanja. \nPostojanje mogućnosti sklapanja ugovora o osiguranju u banci kao ekskluzivnom zastupniku određenog osiguratelja dovodi do toga da se potrošačima u odnosu na ugovore o osiguranju u koje potrošači ulaze posredstvom banke narušavaju njihova prava potrošača, a posebice u odnosu na ugovor o osiguranju koji se sklapa u bankama kao višegodišnji ugovor i to radi smanjenja rizika koji može nastati za banke iz ugovornog odnosa klijenta sa bankom. Naime, klijent dolaskom u banku potrebu samog sklapanja ugovora o osiguranju stavlja u „drugi plan“ odnosno činjenicu da će sa određenim osigurateljem posredstvom banke stupiti u višegodišnji kompleksni financijski ugovorni odnos. Na taj način, tj. vezivanjem banaka uz pojedinog osiguratelja narušava se ravnopravnost i tržišno natjecanje u obavljanju djelatnosti osiguratelja te su i prava klijenata banke u odnosu na sklapanje ugovora o osiguranju ugrožena jer mu se onemogućuje izbor osiguratelja sa kojim bi isti htio sklopiti ugovor o osiguranju.\n\nStoga se predlaže  u čl.407. prijedloga novog Zakona o osiguranju iza st.3 dodati novi stavak koji bi glasio „(4) Kreditne institucije dužne su obavljati poslove distribucije osiguranja pod istim uvjetima za sva zainteresirana društva za osiguranje.“"]
[15,"HGK","III. OCJENA I IZVOR SREDSTAVA POTREBNIH ZA PROVEDBU ZAKONA,\nČlanak 92.","U odnosu članak 92. NPZ kojim se mijenja članak 410. Zakona o osiguranju, Udruženje osiguravatelja HGK ističe kako je odredbom stavka 6. propisana obveza da će društvo za osiguranje...... upisati podatke iz stavka 5, istog članka o posredniku u osiguranju ili reosiguranju ili sporednom posredniku u osiguranju koji za njega obavlja poslove distribucije osiguranja.... u skladu s člankom 403. Zakona.\nIz ove odredbe nije jasno koje podatke će obveznik upisivanja trebati upisati za one posrednike koji obavljaju poslove distribucije osiguranja za veći broj osiguravajućih društava. U tom smislu predlaže se pojasniti o kojim podacima se radi, osim ako će to biti propisano pravilnikom koji će donijeti Agencija sukladno čl. 412. Zakona."]
[16,"HGK","III. OCJENA I IZVOR SREDSTAVA POTREBNIH ZA PROVEDBU ZAKONA,\nČlanak 93.","U odnosu na članak 93. NPZ Udruženje leasing društava HGK predlaže u  izmijenjenom članku 411. stavak 1. dopuniti novom točkom 14. koja glasi:\n„14. leasing društava koja obavljaju distribuciju osiguranja ili distribuciju reosiguranja po nalogu stranke“.\n\nObrazloženje: \n\nUdruženje leasing društava HGK pokrenulo je inicijativu za izmjene Zakona o leasingu, u kojoj, uz ostalo, predlaže proširenje djelatnosti leasing društava. Udruženje smatra da je potrebno omogućiti leasing društvima, čija je djelatnost usko vezana za djelatnost osiguranja, obavljanje poslova zastupanja u osiguranju na način koji je to omogućeno drugim institucijama na financijskom tržištu, kao što su kreditne institucije, investicijska društva, Financijska agencija i HP-Hrvatska pošta d.d.\n\nSukladno predloženoj dopuni djelatnosti u Zakonu o leasingu, čije se izmjene očekuju tijekom 2018. godine, predlaže se nadopuniti odredbe Zakona o osiguranju koje definiraju tko može obavljati djelatnosti zastupanja u osiguranju, posebne odredbe o ostalim pravnim osobama koje imaju odobrenje za obavljanje poslova distribucije osiguranja odnosno poslova distribucije reosiguranja, odredbe o upisu u registar te odredbe u vezi sa statističkim izvještajima koji se dostavljaju Agenciji."]
[17,"HGK","III. OCJENA I IZVOR SREDSTAVA POTREBNIH ZA PROVEDBU ZAKONA,\nČlanak 95.","U odnosu na članak 95. NPZ Udruženje leasing društava HGK predlaže u  izmijenjenom članku 413. izmijeniti stavak 7. tako da glasi:\n„(7) Agencija će donijeti rješenje kojim će brisati iz registra i Financijsku agenciju, HP-Hrvatsku poštu, investicijsko društvo, leasing društvo i kreditnu instituciju na odgovarajući način u slučajevima iz stavka 3. ovog članka. Agencija će brisati iz registra kreditnu instituciju na temelju obavijesti Hrvatske narodne banke ili kreditne institucije o prestanku važenja odobrenja Hrvatske narodne banke za obavljanje poslova distribucije osiguranja ili distribucije osiguranja ili reosiguranja.“.\n\nObrazloženje: \n\nUdruženje leasing društava HGK pokrenulo je inicijativu za izmjene Zakona o leasingu, u kojoj, uz ostalo, predlaže proširenje djelatnosti leasing društava. Udruženje smatra da je potrebno omogućiti leasing društvima, čija je djelatnost usko vezana za djelatnost osiguranja, obavljanje poslova zastupanja u osiguranju na način koji je to omogućeno drugim institucijama na financijskom tržištu, kao što su kreditne institucije, investicijska društva, Financijska agencija i HP-Hrvatska pošta d.d.\n\nSukladno predloženoj dopuni djelatnosti u Zakonu o leasingu, čije se izmjene očekuju tijekom 2018. godine, predlaže se nadopuniti odredbe Zakona o osiguranju koje definiraju tko može obavljati djelatnosti zastupanja u osiguranju, posebne odredbe o ostalim pravnim osobama koje imaju odobrenje za obavljanje poslova distribucije osiguranja odnosno poslova distribucije reosiguranja, odredbe o upisu u registar te odredbe u vezi sa statističkim izvještajima koji se dostavljaju Agenciji."]
[18,"HGK","III. OCJENA I IZVOR SREDSTAVA POTREBNIH ZA PROVEDBU ZAKONA,\nČlanak 111.","U odnosu na članak 111. NPZ Udruženje leasing društava HGK predlaže u   članku 429. izmijeniti stavak 4. tako da glasi:\n„(4) Obrtnik zastupnik u osiguranju, društvo za zastupanje u osiguranju, odnosno društvo za brokerske poslove u osiguranju i/ili reosiguranju, obrtnik broker u osiguranju i/ili reosiguranju, kreditna institucija, Financijska agencija, HP-Hrvatska pošta d. d., leasing društvo i investicijsko društvo dužno je Agenciji dostaviti polugodišnje statističko izvješće u roku od 30 dana od proteka polugodišta za koje se izvješće sastavlja. Godišnje statističko izvješće dostavlja se najkasnije u roku od tri mjeseca nakon isteka kalendarske godine.“.\n\nObrazloženje: \n\nUdruženje leasing društava HGK pokrenulo je inicijativu za izmjene Zakona o leasingu, u kojoj, uz ostalo, predlaže proširenje djelatnosti leasing društava. Udruženje smatra da je potrebno omogućiti leasing društvima, čija je djelatnost usko vezana za djelatnost osiguranja, obavljanje poslova zastupanja u osiguranju na način koji je to omogućeno drugim institucijama na financijskom tržištu, kao što su kreditne institucije, investicijska društva, Financijska agencija i HP-Hrvatska pošta d.d.\n\nSukladno predloženoj dopuni djelatnosti u Zakonu o leasingu, čije se izmjene očekuju tijekom 2018. godine, predlaže se nadopuniti odredbe Zakona o osiguranju koje definiraju tko može obavljati djelatnosti zastupanja u osiguranju, posebne odredbe o ostalim pravnim osobama koje imaju odobrenje za obavljanje poslova distribucije osiguranja odnosno poslova distribucije reosiguranja, odredbe o upisu u registar te odredbe u vezi sa statističkim izvještajima koji se dostavljaju Agenciji."]
[19,"HGK","III. OCJENA I IZVOR SREDSTAVA POTREBNIH ZA PROVEDBU ZAKONA,\nČlanak 113.","Udruženje osiguravatelja HGK predlaže urediti članak 113. NPZ kojim se mijenja članak 431. Zakona o osiguranju, jer se u stavku 2. tog članka dva puta navodi točka 3."]
[20,"HGK","III. OCJENA I IZVOR SREDSTAVA POTREBNIH ZA PROVEDBU ZAKONA,\nČlanak 115.","Udruženje društava za zastupanje u osiguranju HGK predlaže dopuniti članak 399. stavka 1.  važećeg Zakona o osiguranju na način da se na kraju rečenice briše točka i dodaju riječi “ vodeći računa o najboljem interesu stranke“ tako da stavak 1. glasi:\n„1) Zastupanje u osiguranju je djelatnost pokretanja, predlaganja ili obavljanja poslova pripreme i sklapanja ugovora o osiguranju u ime i za račun jednog ili više društava za osiguranje za proizvode osiguranja koji međusobno ne konkuriraju vodeći računa o najboljem interesu stranke“. \nObrazloženje:\n\nDefinicija zastupanja u osiguranju u važećem Zakonu o osiguranju iz članka 399. stavka 1. nije u skladu s člankom 115. NPZ (članak 433. Zakona) te ju je potrebno redefinirati kako bi zastupnik u osiguranju mogao profesionalno obavljati svoj posao i osigurati svojim savjetima potrošaču koji ugovor o osiguranju najbolje odgovara njegovim potrebama što je osnovno načelo Direktive o distribuciji osiguranja - jednaka razina zaštite potrošača bez obzira na različiti distribucijski kanal te jednakost postupanja  prema subjektima koji sudjeluju u distribuciji osiguranja.\n\nNaime, u članku 115. NPZ (članak 443. Zakona) propisano je da svaki ponuđeni ugovor o osiguranju mora biti usklađen sa zahtjevima i potrebama stranke te da je distributer osiguranja stranci dužan dati personaliziranu preporuku u kojoj objašnjava zašto bi određeni proizvod najbolje ispunio zahtjeve i potrebe stranke.\n\nUdruženje cijeli sadržaj članka 115. NPZ, a posebno stavke 2. 3. 4. i 5. smatra podlogom koja daje mogućnost društvima za zastupanje u osiguranju, da sukladno Direktivi štite interese stranke, odnosno potrošača i pružaju usluge savjetovanja.\n\nU skladu s time, potrebno je u NPZ omogućiti društvima za zastupanje u osiguranju vođenje baza podataka potencijalnih ugovaratelja osiguranja u skladu sa Uredbom (EU) br. 2016/679 i drugim primjenjivim propisima koji uređuju zaštitu osobnih podataka."]
[21,"HGK","III. OCJENA I IZVOR SREDSTAVA POTREBNIH ZA PROVEDBU ZAKONA,\nČlanak 117.","Udruženje posrednika u osiguranju HGK predlaže u članku 117.  kojim se mijenja članak 435. Zakona o osiguranju,  brisati stavke 3., 4., 5., 6., i 7. te dodati nove stavke od 3. do 16., koji glase: \n\n„(3) Distributer osiguranja i osobe za koje distributer osiguranja odgovara ne smiju naplatiti niti prihvatiti primitak ili bilo koje drugo novčano plaćanje ili nenovčanu korist od treće strane ili za račun treće strane koje se odnosi na distribuciju proizvoda osiguranja.\n \n(4) Društvo za zastupanje u osiguranju, zastupnik u osiguranju ili obrtnik zastupnik pravo na proviziju za distribuciju osiguranja ili bilo koji drugi primitak ima isključivo od društva za osiguranje čiji proizvod osiguranja je distribuirao.\n \n(5) Društvo za zastupanje u osiguranju, zastupnik u osiguranju ili obrtnik zastupnik nema pravo od ugovaratelja osiguranja, odnosno osiguranika, odnosno druge osobe koja ima pravni interes u vezi osiguranja ili poslova distribucije osiguranja zahtijevati primitak.\n(6) Društvo za brokerske poslove u osiguranju i/ili reosiguranju, broker u osiguranju i/ili reosiguranju ili obrtnik broker u osiguranju i/ili reosiguranju pravo na proviziju za distribuciju osiguranja ili distribuciju reosiguranja ili bilo koji drugi primitak ima od društva za osiguranje ili od društva za reosiguranje čiji proizvod osiguranja ili reosiguranja je distribuirao.\n \n(7) Društvo za brokerske poslove u osiguranju i/ili reosiguranju, broker u osiguranju i/ili reosiguranju ili obrtnik broker u osiguranju i/ili reosiguranju pravo na proviziju za distribuciju osiguranja ili distribuciju reosiguranja ili bilo koji drugi primitak može ostvariti i od ugovaratelja osiguranja ili ugovaratelja reosiguranja po čijem je nalogu obavljao poslove u vezi sklapanja ugovora o osiguranju ili ugovora o reosiguranju ako je to navedeno u nalogu za obavljanje tih poslova.\n \n(8) U slučaju kada posrednik u osiguranju sukladno članku 106. stavak 3. zaprima novčani iznos pravo na proviziju za distribuciju osiguranja ili distribuciju reosiguranja ostvaruje od ugovaratelja osiguranja.\n \n(9) u slučaju kada društvo za brokerske poslove u osiguranju i/ili reosiguranju, broker u osiguranju i/ili reosiguranju ili obrtnik broker u osiguranju i/ili reosiguranju pravo na proviziju ili bilo koji drugi primitak ostvaruje od ugovaratelja osiguranja tada nema pravo na proviziju ili bilo koji drugi primitak ostvariti od društva za osiguranje ili društva za reosiguranje za ugovor o osiguranju u kojem je obavljao poslove distribucije osiguranja.\n \n(10) Društvo za brokerske poslove u osiguranju i/ili reosiguranju, broker u osiguranju i/ili reosiguranju ili obrtnik broker u osiguranju i/ili reosiguranju može sa osiguranikom ugovoriti naknadu za pomoć u ostvarivanju prava na naknadu štete, neovisno na koji način je ostvario proviziju za poslove distribucije osiguranja.\n \n(11) Sporedni posrednik u osiguranju pravo na proviziju za distribuciju osiguranja ili bilo koji drugi primitak ima isključivo od društva za osiguranje čiji proizvod osiguranja je distribuirao.\n \n(12) Sporedni posrednik u osiguranju nema pravo od ugovaratelja osiguranja, odnosno osiguranika, odnosno druge osobe koja ima pravni interes u vezi osiguranja ili poslova distribucije osiguranja zahtijevati primitak.\n \n(13) Posrednici u osiguranju pravo na proviziju stječu početkom važenja ugovora o osiguranju koje su distribuirali.\n \n(14) Provizija za distribuciju osiguranja ili bilo koji drugi primitak moraju biti određeni u pisanom obliku te se njihov obračun i visina ne smiju naknadno mijenjati za sklopljene ugovore o osiguranju.\n \n(15) Provizija za distribuciju osiguranja ili bilo koji drugi primitak ne mogu imati utjecaj na prava ugovaratelja osiguranja određena ugovorom o osiguranju niti mogu biti ovisna o visini osigurnine koje će biti isplaćene osiguraniku po tom ugovoru.\n \n(16) Odredbe ovog članka primjenjuju se na kreditne institucije, FINA-u i HP.“\n \n\nObrazloženje:\n\nPrijedlogom Udruženja posrednika u osiguranju HGK u članku 117. NPZ želi se postići primjerena implementacija odredbi Direktive (EU) 2016/97 Europskog parlamenta i Vijeća od 20. siječnja 2016. o distribuciji osiguranja ( Direktiva IDD) u Zakon o osiguranju s ciljem kvalitetne implementacije iste u pravni poredak Republike Hrvatske te odgovarajuća zaštita osiguranika i ugovaratelja osiguranja (potrošača) bez obzira na različit distribucijski kanal.\n\nOdredba je u skladu s člankom 19. stavkom 1. točkom d) i e) Direktive IDD i u skladu s temeljnim načelom Direktive, a to je zaštita potrošača i jedinstvena pravila ponašanja za sve distributere osiguranja točke 4., 5. i 6. uvodnog dijela Direktive.\n\nCilj je implementacije Direktive urediti područje distribucije osiguranja kako bi se izbjegle dosadašnje devijacije i zaštitili potrošači na način da su na jednostavan i kratak način stranke upoznaju s ugovorom o osiguranju koji sklapaju (proizvod osiguranja) te da različiti oblici distribucije osiguranja (kanali distribucije – zastupnici u osiguranju, brokeri u osiguranju, direktna prodaja društava za osiguranje) imaju jednaka pravila koja neće utjecati na razinu kvalitete usluge (proizvoda osiguranja) koji se nude na tržištu."]
[22,"HGK","III. OCJENA I IZVOR SREDSTAVA POTREBNIH ZA PROVEDBU ZAKONA,\nČlanak 119.","Udruženje osiguravatelja HGK predlaže dodatno razmotriti članak 119. NPZ kojim se u Zakon o osiguranju dopunjuje, inter alia, novim članak 436.f., kojim se člankom propisuje obveza posrednika u osiguranju da stranci da infromaciju. Naime, u  članku 436.f. stavku 1. iza riječi „ pravovoremeno“ nedostaje riječ „pružati“ te smatramo da nedostaje i „društva za osiguranje“.\nTakođer, predlaže se u članku 436.g. u stavku 3.  iza riječi „koji“ brisati riječ „koja“. \nU  stavku 4. istoga članka potrebno je precizirati izričaj, budući da je prikupljanje informacija iz stavka 1. ovoga članka propisano za slučaj pružanja savjeta o investicijskom proizvodu osiguranja pa nije jasno odnosi li se obveza upozoravanja iz stavka 4. i na slučaj prikupljanja informacija iz stavka 3. istog članka, a za slučaj kada se ne pruža savjetovanje."]